29 пеледыш

29 пеледыш (29 июнь) — григориан кечышот почеш идалыкын 180-ше (кужемдыме ийлаште — 181-ше) кечыже. Идалык пытыме марте 185 кече кодеш.

 Пайрем да памятный дате-влак 
 , , , , , Рим, Сан-Паулу, Чили.* Испаний, Винный кредалмаш.
 , партизан да подпольщик-влакын кечышт.
 , Эрык кече.

 Лӱмгече 
 Танле лӱм-влак: Евтропий, Тигрий, Тихон, Михаил
 Католик лӱм-влак: Павел, Пётр.

 Событий-влак 
Тугак ончо: :Категорий:Пеледыш тылзын 29 кечысе событий-влак
 1561 ий — Москваште Василий Блаженный лӱмеш черкым чоҥен пытареныт.
 1916 ий — историйыште икымше гана «Боинг» самолёт южыш нӧлталтын.
 1957 ий — ЦК КПСС-ын пленумыштыжо «Маленковын, Молотовын, Кагановичын да Шепиловын партий ваштареш шогымышт» нерген постановленийым пеҥгыдемдыме. Нуным партий гыч лукташ кутырен келшыме.

 Шочыныт 
Тугак ончо: :Категорий:Пеледыш тылзын 29 кечынже шочшо-влак
 1929 ий — Виктор Ильич Пчелин, шанче-чодыразе, профессор, Марий Эл Республикын сулло шанчыеҥже. Марий кугыжаныш университетыште чодыра техник факультетын деканжылан, вара проректорлан тыршен. Тӱҥ шотышто Виктор Ильич Юл кундемысе чодыра экосистемым келгын шымлен: 100 наре шанче пашам возен.
 1931 ий — Аркадий Евдокимович Иванов, марий йылмызе, сылнымут критик, филологий шанче кандидат (2012), доцент.
 1939 ий — Рюрик Елизарович Янгильдин, сӱретче-график. Шкеже Йошкар-Ола гыч. Паша корныжо Марий книга савыктыш дене кылдалтын: тыште тудо ятыр ий графиклан, иллюстраторлан пашам ыштен. Ятыр книгаште тудын сÿретше-влакым ужаш лиеш. 
 1947 ий — Владимир Иванович Олейник, йӧнозанлык вуйлатыше. Украиныште шочын-кушкын, но Марий кундемыште шке пашаже дене чапланен. «Марийхолодмаш» ушемым 14 ий вуйлатен. Тидын годымак республикысе кӱшыл погынын депутатше лийын. Тиде пашалан тудым чап танык дене палемденыт. 
 1954 ий — Славик Михайлович Асмаев, артист да тӱвыра пашаеҥ, Россий Федерацийын сулло артистше. 1975-ше ий гыч тудо «Марий Эл» куштышо кугыжаныш ансамбльыште пашам ышташ тӱҥалын. А 1993-шо ийыште республикысе тӱвыра да сымыктыш колледж пелен «Рвезылык» калык ансамбльым чумырен, кудыжо Махмуд Эсамбаев лӱмеш конкурсын  лауреатше лӱмым сулен. Кызытат тиде ансамбль калыкым шке мастарлыкше дене куандарен шога. А вуйлатышыже ятыр кугыжаныш чап танык дене палемдалтын. 
 1986 ий — Наталья Васильевна Курочкина, журналист палемда. Марий Тӱрек кундем Аимково ялын ӱдыржӧ Марий кугыжаныш университетыште тунеммыж годымак ойырен налме профессийже дене телевиденийыште шуаралташ тӱҥалын. «12 регион – Марий Эл ТВ» телеканалым почмек, тыште шке паша вержым муын.

 Коленыт 
Тугак ончо: :Категорий:Пеледыш тылзын 29 кечынже колышо-влак

 Калык пале 
 Тихонын кечыже. Калык ой почеш ты кече деч вара кайык-влакын йӱкышт шыплана, шӱшпык гына Петро кече марте шӱшка. Шнуй Тихон деч пӱй корштымым эмлаш йодын юмылтеныт. 

Категорий:29 пеледыш